|  |  |
| --- | --- |
|  | Vuokraus ja varausasiat 33 § / 2022 |

Maanomistajan lupa Pohjois-Savon maakuntaviestijuoksun 2022 järjestämiseksi / Karttulan Urheiljat r.y.

Selostus ja perustelu Karttulan Urheilijat r.y. järjestää Pohjois-Savon maakuntaviestijuoksu -tapahtuman 1.10.2022. Kilpailukeskuksena toimii entinen Karttulan-lahden koulu, Kuopion kaupungin omistama kiinteistö Koulurinne 297-474-13-112, osoitteessa Kirkkotie 17.  
  
Karttulan Urheilijat ry on pyytänyt Kuopion kaupungilta maanomista-jan lupaa kiinteistön käyttämiseen kyseisen juoksutapahtuman järjestämiseksi. Yhdistys on ilmoittanut hakemuksessaan siivoavan alueen tapahtuman jäljiltä. Luvan myöntämiselle ei ole estettä.

Päätös Päätän myöntää Karttulan Urheilijat r.y.:lle maanomistajan luvan kiinteistön 297-474-13-112 käyttämiseksi maakuntaviestijuoksutapahtumaa varten seuraavin ehdoin:

1. Lupa on voimassa 30.9. – 2.10.2022.
2. Luvasta ei peritä maksua.
3. Aluetta saa käyttää Pohjois-Savon maakuntaviestijuoksutapahtuman järjestämiseen.
4. Luvan saaja vastaa siitä, että sillä on kaikki tapahtuman edellyttämät viranomaisluvat.
5. Luvan saaja vastaa tapahtuma-aikaisen jätehuollon järjestämisestä.
6. Alue tulee olla siivottuna 3.10.2022 mennessä.
7. Kuntalain 143 §:n nojalla tämä päätös voidaan panna täytäntöön ennen kuin se on saanut lainvoiman.

Toimivallan peruste Kaupunkiympäristön palvelualueen toimintasääntö 12 §.

|  |  |
| --- | --- |
| Katja Hartikainen |  |
| maankäyttöinsinööri |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Liitteet Oikaisuvaatimusohje

|  |
| --- |
|  |

Tiedoksianto Päätös on lähetetty sähköpostitse tiedoksi 13.9.2022.

|  |  |
| --- | --- |
| Karttulan Urheilijat r.y. |  |

Tiedoksi

|  |
| --- |
| Kaupunginhallitus |
| Kaupunkirakennelautakunta |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 14.9.2022.

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.